Egy napon belül háromszor rabolta ki volt osztálytársát egy 17 éves fiú Barcson

Egy napon belül háromszor rabolta ki volt osztálytársát egy 17 éves fiú Barcson

Háromszor rabolta ki egy napon belül volt osztálytársát egy fiatalkorú Barcson az ügyészség szerint, vádat emeltek ellene - tájékoztatta a Somogy Megyei Főügyészség az MTI-t szerdán.

A hugyagi nő kirablói már nem érnek egymilliót

A 17 éves vádlott felnőtt társával együtt idén áprilisban veréssel fenyegette meg a sértettet, akitől először kisebb összegű készpénzt, majd két szendvicset, végül telefontöltőt és pulóvert zsákmányolt.

Mindkét feltételezett elkövető letartóztatásban van, a Kaposvári Járási és Nyomozó Ügyészség folytatólagosan elkövetett rablás miatt a fiatalkorú esetében javítóintézeti nevelés elrendelését, felnőtt társával szemben börtönbüntetés kiszabását indítványozta a bíróságnak.